इस माह में गुरु वक्री अवस्था में राहु के साथ अशुभ प्रभाव उत्पन्न कर रहे हैं। इसके साथ ही गुरु पर अष्टमेश शनि की भी दृष्टि पड़ रही है। आर्थिक मामलों में इस समय सतर्कता बरतना बेहद ज़रूरी है। नौकरी बदलने का इरादा है तो प्रयास कर सकते हैं। नौकरी-पेशे के संदर्भ में किए गए प्रयास सफल रहेंगे। अपने कार्यों को समय पर पूरा करने के लिए दृढ़ निश्चय होकर काम करें। आय और व्यय में समानता रहने की संभावना है, इसलिए फ़िज़ूल ख़र्चों से परहेज़ करें। इस माह में आर्थिक स्थिति थोड़ी नाज़ुक हो सकती है। इसके कारण कुछ समय के लिए तनाव भी हो सकता है। अपनी योग्यता को लेकर मन में अहंकार का भाव लाना आपको नुकसान करा सकता है। कार्यस्थल पर सफलता का श्रेय ख़ुद न लें, इससे सहकर्मियों के मन में आपके प्रति घृणा का भाव पैदा होगा। इस समय प्रशासनिक कार्यों में आपकी रूचि ज़्यादा रहेगी, लेकिन बौद्धिक कार्यों में आपको परेशानी हो सकती है। योजना बनाने में अनुभवी लोगों की सलाह लेना समझदारी भरा काम होगा। प्रबंधन विषयों में आपके द्वारा किया गया कार्य सराहनीय रहेगा। वरिष्ठ लोगों की मदद से रूके हुए कार्य पूरे होंगे। अपनी टीम के साथ सख़्ती से पेश आना उचित नहीं है। पूरी निष्ठा और अनुशासन के साथ किए गए कार्यों में सफलता मिलेगी, इसमें कोई संदेह नहीं है।